text: [{"text_idx": "#000000", "text": "Sum sma\u0301drongur fo\u0301r eg vi\u00f0hv\u00f8rt vi\u00f0 pa\u0301pa mi\u0301num til Keypmannahavnar. Eg minnist serliga v\u00e6l tu\u0301rarnar, ta\u0301 vit vo\u0301ru i\u0301 Sirkus. Her bergto\u0301ku klovnarnir meg vi\u00f0 si\u0301num puntutu, litri\u0301ku kl\u00e6\u00f0um, sto\u0301ru sko\u0301m, brei\u00f0u se\u00f0lum, fi\u0301na hatti og fagurt ma\u0301la\u00f0u andlitsmasku. Glo\u0301gvandi eyguni, rey\u00f0a n\u00f8sin og sto\u0301ru smi\u0301landi varrarnar gj\u00f8rdu meg vo\u0301nri\u0301kan og go\u0301vu m\u00e6r hug at si\u0301ggja meir."}, {"text_idx": "#000001", "text": "Ti\u0301 gloymi eg heldur onganti\u0301\u00f0 ma\u0301lningin av einum klovni, sum eg sa\u0301 fyri n\u00f8krum a\u0301rum si\u0301\u00f0ani. Klovnurin sat aftan fyri tjaldi\u00f0, i\u00f0 fjaldi pallin, me\u00f0an frammanfyri fr\u00f8ddust a\u0301sko\u00f0arnir og bi\u0301\u00f0a\u00f0u eftir meiri undirhaldi. Har sat hann vi\u00f0 smi\u0301landi maskuni i\u0301 a\u00f0rari hondini, men vi\u00f0 hini helt hann boygda h\u00f8vdi si\u0301num, i\u0301me\u00f0an ta\u0301rini trilla\u00f0u ni\u00f0ur eftir kinnunum. Vilstur, vo\u0301nleysur og vo\u0301nbrotin um veruligu st\u00f8\u00f0u si\u0301na."}, {"text_idx": "#000002", "text": "Hava vit ikki \u00f8ll uppliva\u00f0 hetta i\u0301 li\u0301vinum \u2013 at taka maskuna uppa\u0301 fyri at fjala veruleikan, sum er innanfyri. Og so koma ti\u0301\u00f0ir, ta\u0301 i\u00f0 vit sita aftan fyri tjaldi\u00f0, i\u00f0 fjalir veruleikan, vi\u00f0 smi\u0301landi maskuni i\u0301 a\u00f0rari hondini, men vi\u00f0 hini halda boygda h\u00f8vdi okkara, i\u0301me\u00f0an ta\u0301rini trilla ni\u00f0ur eftir kinnunum."}, {"text_idx": "#000003", "text": "Hvussu mangan betri er ikki at vera ekta\u00f0ur og fr\u00e6lsur. Einki sp\u00e6l fyri gallari\u0301num. Eingin smi\u0301landi maska, har ta\u0301rini trilla ni\u00f0ur eftir kinnunum innanfyri."}, {"text_idx": "#000006", "text": "Brot u\u0301r bo\u0301kini \"Fr\u00e6lsi\" s. 77-80"}]